Nevil Shute

**Nevil Shute Norway** (1899–1960) var en britisk romanforfatter på midten av 1900-tallet som utvandret til Australia. Hans fulle navn som han brukte utenom forfatterskapet var Nevil Shute Norway. Han var i sin tid meget lest og oversatt, med blant annet *En by som Alice*.

## Liv og virke
### Bakgrunn, ingeniørkarriere
Shute ble født i Ealing i London. Han deltok i første verdenskrig som soldat og etter krigen utdannet han seg i tekniske fag ved Balliol College i Oxford. Han arbeidet som konstruktør hos de Havilland og senere, fra 1924 hos Vickers Ltd, hvor han deltok i arbeidet med utvikling av britenes luftskipsprosjekt og jobbet med konstruksjonen av luftskipet R100 under Barnes Wallis.

Han forlot Vickers og startet i 1931, sammen med andre, flyfabrikken Airspeed Ltd. På 1950-tallet solgte han seg ut av dette firmaet, og emigrerte til Australia for å vie seg til forfatterskapet.

### Forfatterskap
I flere av hans senere romaner, som *En by som Alice* og *Den siste bredd* er handlingen lagt til Australia hvor han også hadde en kort karriere som racer-bilist.

Ved utbruddet av andre verdenskrig var Shute allerede en kjent forfatter. Han ble tildelt Royal Naval Volunteer Reserve som *sub-lieutenant* og havnet raskt i Directorate of Miscellaneous Weapons Development. Der arbeidet han blant annet på hemmelige våpen som Panjandrum. Hans ry som skribent fikk Ministry of Information til å sende ham med i invasjonen av Normandie den 6. juni 1944 og senere til Burma som korrespondent. Ved krigsslutt var han *lieutenant commander* i RNVR.

Hans mest kjente roman ble *On The Beach*, som også ble filmatisert. I dette verket beskriver han ved hjelp av to pars opplevelser menneskehetens siste dager etter en atomkrig. Til tross for den truende undergang går disse mennesker sin egen undergang i møte på en forklaret, nesten stoisk, måte. 

Med *Slide rule* la Shute i 1954 frem en selvbiografi.

Shutes forfatterskap omfatter 24 romaner. De fleste er oversatt til norsk. Blant de titler som ikke er oversatt er *Slide rule*.

## Bibliografi
* *Stephen Morris* (1923, utgitt posthumt i 1961) 
* *Marazan* (1926) 
* *So Disdained* (1928)
* *Lonely Road* (1932) 
* *Ruined City* (1938)
* *What Happened to the Corbetts* (1939) 
* *An Old Captivity* (1940) 
* *Landfall: A Channel Story* (1940)
* *Pied Piper (1942) 
* *Most Secret* (1942)
* *Pastoral* (1944) 
* *Vinland the Good* (1946) 
* *The Chequer Board* (1947) 
* *No Highway* (1948)
* *A Town Like Alice* (1950) 
* *Round the Bend (1951)
* *The Far Country (1952) 
* *In the Wet* (1953)
* *Slide Rule: Autobiography of an Engineer* (1950) 
* *Requiem for a Wren* (1955) 
* *Beyond the Black Stump* (1956) 
* *On the Beach* (1957) 
* *The Rainbow and the Rose* (1958) 
* *Trustee from the Toolroom* (1960)

=== Oversettelser til norsk ===


== Referanser ==
<references />

== Litteratur ==
* Smith, Julian Nevil Shute (2002): *A Biography The Paper Tiger*, Creskill, NJ. ISBN 1-889439-30-4.
* Croft, Julian (2000): [http://www.adb.online.anu.edu.au/biogs/A150578b.htm?hilite=nevil%3Bshute «Norway, Nevil Shute (1899–1960)»] i: *Australian Dictionary of Biography*. Vol. 15 Melbourne University Press, s 498–499
* Giffuni, Cathy (1988): *Nevil Shute, a bibliography*. Adelaide: Auslib Press ISBN 0-9589895-7-5.
* Haigh, Gideon (2007): [https://archive.today/20120703172224/www.news.com.au/dailytelegraph/story/0,,21826948-5001031,00.html «Shute's sands of time»] i: *The Daily Telegraph*
* Anderson, John (2011): *Parallel Motion - a biography of Nevil Shute Norway The Paper Tiger*, ISBN 978-1-889439-37-2

== Eksterne lenker ==
* 
*  [http://www.nevilshute.org/ The Nevil Shute Foundation]
*  [https://web.archive.org/web/20150227065752/http://nevilshutebooks.com/ The Nevil Shute Book Page] – generell biografisk informasjon om Nevil Shute og omfattende liste over samletips
*  [http://www.ibooknet.co.uk/archive/news_oct04.htm#Feature En kort redegjørelse av ingeniøren og romanforfatteren Nevil Shute] fra *ibooknet''
*